זטא פי בטא

זטא פִֿי בטא () הוא ארגון־גג ורשת של אחווֹת סטודנטיוֹת, שבתקופת ההפרדה הגזעית בארצות הברית יוחד לסטודנטיות אפרו־אמריקאיות. בשנת 1920 חמש נשים מאוניברסיטת הווארד הגו אחוות סטודנטיות שתעודד הישגיות אקדמית, תחושת אחדות בקרב חברותיה, ופיתוח תודעה חברתית בקרב אפרו־אמריקאים. הן סברו שאחוות אחרות מתפקדות כמועדון חברות אליטיסטי, ובכך מזניחות את המשימה הראויה לארגונים פרוגרסיביים.<ref name="ZetaHeritage"></ref>

זטא פי בטא הוא ארגון בינלאומי ללא מטרות רווח הרשום בארצות הברית (מסוג 501(c)(7)), והוא מחולק לשמונה אזורים בין־יבשתיים ולו למעלה מ־800 סניפים, הממוקמים בארצות הברית, אפריקה, אירופה, אסיה, והאיים הקריביים.<ref></ref> בשנת 1948, הפך זטה פי בטא לארגון אחוות הסטודנטים הראשון שהקים סניף באפריקה (במונרוביה, בירת ליבריה). הארגון הוא השלישי בגודלו בין אותם ארגוני אחוות הסטודנטים שרוב חבריהם אפרו־אמריקאים.<ref name="ZetaHeritage"/><ref name="ZetaExpansion"></ref>

== תולדות הארגון ==
באביב 1919, במהלך טיול בקמפוס אוניברסיטת הווארד, העלה הסטודנט צ'ארלס רוברט סמואל טיילור, חבר באחוות הסטודנטים פִֿי בטא סיגמא, באוזני הסטודנטית אריזונה קליבר רעיון לאחוות סטודנטיות חדשה, שתהא ארגון־אחות לאחוות הסטודנטים שאליה השתייך. קליבר הציגה את הרעיון הזה בפני חברותיה פרל ניל, מרטל טיילר, ויולה טיילר, ופאני פטי, והן החליטו לייסד אחווה חדשה.<ref name="Torchbearers 2"></ref>

קליבר פנתה להנהלת אוניברסיטת הווארד בבקשה לאשר הקמת אחוות סטודנטיות חדשה בקמפוס. הרשות ניתנה, וב־16 בינואר 1920 נערכה האספה הרשמית הראשונה. המייסדות בחרו בשם זטא פִֿי בטא; את ה"פי בטא" שאלו מאחוות הסטודנטים הגברים פִֿי בטא סיגמא, כדי "לחתום ולבטא את הקשר בין שני הארגונים".<ref name="Torchbearers 3"></ref> ככל הנראה, אין האותיות ראשי תיבות למוטו ביוונית.

בדצמבר 1920, ערכה האחווה את הבּוּלֵה (ביוונית: מועצה) הראשונה, בהשתתפות חברי אחוות הגברים פִֿי בטא סיגמא, באוניברסיטת הווארד.<ref name="BlackGreek"></ref> זמן קצר לאחר מכן הוקם ה־Archon, הביטאון הרשמי של האחווה.<ref name="BlackGreek" /> מאז נערכו כינוסי "בולה" בערים רבות ברחבי ארצות הברית.

בשנת 1923 נוסד סניף של האחווה במכללת וויילי (Wiley) במדינת טקסס, והוא היה הסניף הראשון בטקסס של אחוות סטודנטיוֹת אפרו־אמריקאיות.<ref name="ZetaExpansion" />

בשנת 1959 רכש הארגון את משרדו הראשי הנוכחי, בכתובת 1734 New Hampshire Avenue NW בשכונת Dupont Circle בוושינגטון הבירה.<ref name="Torchbearers 59"></ref>

ב־25 בינואר 2001 קיבלה זטה פי בטא מעמד של ארגון לא ממשלתי (NGO) מצד האו"ם.<ref name="ngo"></ref>

== פעילויות ומיזמים ארציים ==
=== קרן ארצית לחינוך ===
הקרן הארצית לחינוך של אחוות זטא פי בטא הוא מוסד ללא כוונת רווח מסוג 501(c)3 שהוקם בשנת 1975 כדי לנהל את פעילויות הנדבנות והחינוך של האחווה.<ref name="ZetaNEF30"></ref><ref name="ZetaNEF"></ref> הקרן מעניקה מלגות, מפעילה תוכניות ופעילויות חינוכיות קהילתיות, ומממנת מחקר הקשור למטרות הקרן.<ref name="ZetaNEF" />

בין היתר, שיתפה הקרן פעולה עם הקרן לבריאות הצרכן, עם אוניברסיטת קסאבייר בניו אורלינס, עם הרשת האטלנטית לגנטיקת סרטן, עם איגוד המחוקקים האפרו־אמריקאים של פנסילבניה, ועם המרכז לחיי משפחה של הכנסייה הבפטיסטית שילֹה. הקרן קיימה כנסים בנושא מחקר הגנום האנושי בערים שונות בארצות הברית.<ref name="ZetaGenetic"></ref> <ref></ref>

=== קן החסידה ===
מאז 1971 מקיימת זטא פי בטא שותפות עם מצעד הפרוטות האמריקאי במטרה לעודד נשים לצרוך שירותי בריאות הריון בטרימסטר הראשון להריונן, וזאת כדי לשפר מניעת מומים מולדים ותמותת תינוקות.<ref name="StorksNest"></ref> המיזם קרוי "קן החסידה", ומעודד התנהלות בריאה בזמן הריון באמצעות הדרכה ובאמצעות תמריצים.<ref name="StorksNest" /> הארגון תומך בקרוב למאתיים סניפי "קן החסידה" ברחבי ארצות הברית, ועד 2010 השתתפו במיזם עשרות אלפי נשים.

=== יום פעילות בקונגרס ===
מדי שנה מקיים הארגון יום פעילות בקונגרס האמריקאי, תחת הכותרת Zeta on the Hill. לקראת האירוע, חברות הארגון לומדות את הנהלים למגע עם נציגי הקונגרס ודרכים למיטוּב ההירתמות של חברי קונגרס למטרות שהארגון מבקש לקדם. במהלך יום הפעילות, נפגשות חברות האחווה מסניפים ברחבי ארצות הברית עם נציגיהן בקונגרס (או עם אנשי סגל מטעמם) ומעלות נושאים ובקשות בהתאם לסדר היום המקומי, המדינתי, או הלאומי של חברות האחווה.<ref></ref>

=== תוכנית המנהיגות הארגונית של זטא (ZOL) ===
הארגון פיתח תוכנית הדרכה שמציעה לימודי תעודה בנושא מנהיגות ארגונית. מטרת העל היא לספק לחברות האחווה את הידע והכישורים החיוניים למנהיגות.

== שותפויות בולטות ==
* אחוות פִֿי בטא סיגמא (ארגון־אחות לאחווה זו)
* שירות הדגה וחיות הבר של ארצות הברית (בתחום אזורי המקלט)
* האגודה האמריקאית לגמלאים (AARP)
* מצעד הפרוטות האמריקאי
* החברה האמריקנית לסרטן
* בית החולים האוניברסיטאי לילדים סנט ג'וד
* ארגון החיילות המשוחררות Women Veterans Rock

== ארגוני עזר רשמיים ==
=== Amicae ===
בקבוצת Amicae (בלטינית: חבֵרוֹת) חברות נשים שלא השלימו תואר אקדמי, אך מעוניינות לסייע לחברות האחווה בפעילויות מקומיות. ישנן כ־175 קבוצות Amicae בארצות הברית. קבוצת Amicae הראשונה נוסדה באומהה שבמדינת נברסקה בשנת 1947 על ידי סניף של האחווה.<ref name="ZetaMembership"></ref> <ref></ref>

=== Archonettes ===
בקבוצות הארכונֶטות (Archonettes) חברות נערות בגילאי 14 עד 18 המתעניינות ביעדים ובערכים של השכלה גבוהה, אחוות נשים, ושירות קהילתי.<ref name="ZetaMembership" /> כל קבוצה כזו פועלת בחסות סניף מקומי של אחוות זטא פי בטא.<ref name="ZetaYouth"></ref>

=== Amicettes ===
בקבוצות ה־Amicettes חברות ילדות בגילאי 9 עד 13 המתעניינות בערכי האחווה ובשירות קהילתי.<ref name="ZetaMembership" /> כל קבוצה כזו פועלת בחסות סניף מקומי של האחווה.

=== Pearlettes ===
קבוצות ה־Pearlettes מיועדות לילדות בגילאי 4 עד 8.<ref name="ZetaMembership" /> חברות האחווה חונכוֹת את הילדות ומעודדות אותן לעבודה קהילתית ולמנהיגות.<ref name="ZetaYouth" />

=== רשת הגברים של זטא ===
רשת הגברים של זטא הוא ארגון תומך שכולל גברים בחייהן של חברות זטא פי בטא.<ref name="ZetaMembership" />

== קישורים חיצוניים ==

* 
* 

== הערות שוליים ==

קטגוריה:ארגוני סטודנטים בארצות הברית